אנה בלפר-כהן

אנה בלפר-כהן (נולדה ב-3 בנובמבר 1949) היא ארכאולוגית ופליאו-אנתרופולוגית ישראלית, פרופסור אמריטוס במכון לארכאולוגיה, באוניברסיטה העברית בירושלים ומומחית לפרהיסטוריה. בלפר-כהן חפרה וחקרה אתרים פרהיסטוריים חשובים רבים בישראל, כולל מערת היונים מערת כַּבַּארַה ואתרים נוספים כמו נחל עין גב I ואתר בנחל נקרות. היא עבדה גם שנים רבות בגאורגיה, שם תרמה תרומה חשובה לחקר הרצף הפלאוליתי של הקווקז לאור עבודתה באתרי המערות דזודזואנה, קוטיאס ומערת סטסורבליה. היא מומחית באנתרופולוגיה ביולוגית, אמנות פרהיסטורית, טכנולוגיה ליתית, התקופה הפלאוליתית העליונה, ראשית ישיבת-הקבע בתרבות הנאטופית והמעבר לחיי הכפר בתקופה הנאוליתית.

בלפר-כהן פרסמה מאות מאמרים וערכה כמה ספרים. עבודותיה צוטטו רבות בתחום הארכאולוגיה הפרהיסטורית ובעיקר במחקרי התרבות הנאטופית.

בלפר-כהן נשואה, יש לה שני ילדים ומתגוררת בירושלים.

 ראשית חיים וחינוך 
אנה בלפר-כהן נולדה ברובנו, אוקראינה בשנת 1949 להלינה (אלה) ויהודה בלפר. המשפחה עלתה לישראל בשנת 1956. לאחר סיום התיכון בעיר מגוריה פתח תקווה, החלה ללמוד לקראת התואר הראשון בארכאולוגיה במכון לארכאולוגיה, האוניברסיטה העברית בירושלים, שם גם קיבלה תואר שני (1981) ודוקטורט (1988). כבר בלימודי התואר הראשון השתתפה בחפירות רבות בישראל, בקפריסין ובסיני. עבודת הדוקטורט של בלפר-כהן (בהנחיית פרופסור עופר בר-יוסף) הוקדשה לתרבות הנטופית במערת היונים. היא מונתה לפרופסור מן המניין במכון לארכאולוגיה, באוניברסיטה העברית בירושלים, בשנת 2002. בין השנים 2005–2009 שימשה כראש המכון לארכאולוגיה באוניברסיטה. בשנים 2014 עד 2018 הייתה ראש הרשות לסטודנטים למחקר (מדעים לא ניסיוניים).

 תרומה מדעית 
בתחילת הקריירה שלה, בלפר-כהן השתתפה בחפירות באתר הארכאולוגי הקדום בישראל, עוביידה שבבקעת הירדן (התקופה הפלאוליתית התחתונה), באתרים פלאוליתיים עליונים ואפיפלאוליתים בצפון סיני, ובאתרי הקבורה מהתקופה הכלקוליתית ותקופת הברונזה הקדומה בדרום סיני.

במהלך לימודי התואר השני, בלפר-כהן ניתחה את כלי הצור המסותתים וכלי העצם משכבת התרבות האוריניאקית במערת היונים (שתוארכה לפני 35,000 שנה). בעבודתה תרמה להגדרת התרבות האוריניאקית של הלבנט ומקומה ברצף הפלאולית העליון באזור. במהלך השנים סייעה בהבנת יחסי הגומלין של תרבות ציידים-לקטים זו עם מקבילתה האירופאית.

בדוקטורט דנה בלפר-כהן בהיבטים הטכנולוגיים והמרחביים של שרידי התרבות הנטופית במערת היונים בגליל, כולל אדריכלות, קבורות, כלי הצור והאבן והעיטורים. בעבודה זו היא סיפקה את הבסיס למחקר המודרני של התרבות הנטופית ועיצבה את שאלות המחקר החשובות, שעדיין משמשות במחקר הנוכחי.

בלפר-כהן לקחה חלק בפרויקטים ארכאולוגיים רבים, חלקם נמשכו כמה עשרות שנים, כגון מערות כבארה והיונים, שם הייתה מעורבת בחקר הממצאים ובפרסומם. פרויקטים מחקריים ותרומות שנבחרו לאחרונה כוללים:
 בתי העלמין הראשונים - אופיים ומשמעותם של שיטות קבורה בחברה הנאטופית. מורכבות תרבותית ערב המעבר לחקלאות. מחקרים על שלדי אדם וכן ממצאים חומריים מאתרי מערות היונים ומערת חילזון תחתית במשותף עם ליאור גרוסמן (האוניברסיטה העברית).
 שחזור של הרצף הארכאולוגי מהתקופה הפלאוליתית העליונה עד התקופה הנאוליתית של גאורגיה, דרום הקווקז. זהו פרויקט משותף גיאורגי-אמריקאי-ישראלי שהונחה על ידה מטעם האוניברסיטה העברית בירושלים, בשיתוף פעולה עם טנגיס משוויליאני, מוזיאון המדינה של גאורגיה ועופר בר-יוסף מאוניברסיטת הרווארד. בפרויקט זה הצוות ביסס את הכרונולוגיה של תקופת הפלאולית העליון המקומית, עם הגעתם של הומו סאפיאנס, והתאמתם המקומית לעומת הניאנדרטליים של הפלאוליתית התיכונה שקדמו להם. הפרויקט כולל חפירות במערת דודז'ואנה, 1996-2001; 2006–7. שאלה מרכזית נוספת בפרויקט נועדה לקבוע האם הפיכתם של ציידים-לקטים לחקלאים חווה חידוש אנדמי, אקולטורציה של רעיונות ממקומות אחרים או תוצאה של פלישות לקבוצות זרות. זה כלל חפירות במחסה הסלע קוטיאס קלדה בשנים 2002-2005; 2008–2010. נכון לעכשיו הצוות חופר במערת סטסורבליה (2010 ועד היום), עם רון פנחסי (אוניברסיטת וינה).

 פרסומים נבחרים 
 אנה בלפר-כהן, תולדות האדם הקדמון. סדרת האוניברסיטה המשודרת, 1992.




 Belfer-Cohen, A. and E. Hovers 1992 Burial is in the Eye of the Beholder: Middle Palaeolithic and Natufian Burials in the Levant. Current Anthropology 33: 463–71.
 Belfer-Cohen, A. and N. Goren-Inbar 1994 Cognition and Communication in the Levantine Lower Palaeolithic. World Archaeology 26(2):144-157.
 Arensburg, B. and A. Belfer-Cohen 1998 “Sapiens and Neanderthals: Rethinking the Levantine Middle Paleolithic Hominids”. In: Neanderthals and Modern Humans in West Asia, eds. T. Akazawa, K. Aoki and O. Bar-Yosef, pp. 311–322. New-York: Plenum Press.
 Belfer-Cohen, A. and O. Bar-Yosef 2000 Early Sedentism in the Near East - A Bumpy Ride to Village Life”. In: Life in Neolithic Farming Communities. Social Organization, Identity, and Differentiation, ed. I. Kuijt, pp. 19–37. New-York: Kluwer Academic/Plenum Publishers.
 Belfer-Cohen, A. and A. N. Goring-Morris 2002 “Why Microliths? Microlithisation in the Levant”. In: Thinking Small: Global Perspectives on Microlithization, eds. R. G. Elston and S.L. Kuhn, pp. 57–68. Washington, D.C.: American Anthropological Association.
 Goring-Morris, N. and A. Belfer-Coehn. 2003. More Than Meets the Eye. Studies on Upper Palaeolithic Diversity in the Near East, Oxford: Oxbow Books.
 Meshveliani, T., O. Bar-Yosef and A. Belfer-Cohen 2004 “The Upper Palaeolithic in Western Georgia”. In: The Early Upper Paleolithic Beyond Western Europe, eds. P. J. Brantingham, S. L. Kuhn and K. W. Kerry, pp. 129–143. Berkeley: University of California Press.
 Hovers E. and A. Belfer-Cohen 2006 "Now You See it, Now You Don’t" - Modern Human Behavior in the Middle Paleolithic. In: Transitions Before The Transition. Evolution and Stability in the Middle Paleolithic and Middle Stone Age, eds. E. Hovers and S. L. Kuhn, pp. 295–304. New York: Springer.
 Belfer-Cohen, A. and A. N. Goring-Morris 2007. "From the Beginning: Levantine Upper Palaeolithic Cultural Continuity". In: Rethinking the Human Revolution, eds. P. Mellars, K. Boyle, O. Bar-Yosef and C. Stringer, pp. 199–206. Cambridge: McDonald Institute for Archaeological Research University of Cambridge.
 Goring-Morris, A. N., and A. Belfer-Cohen 2010. "Different Ways of Being, Different Ways of Seeing... Changing Worldviews in the Near East". In: Landscapes in Transition: Understanding Hunter-Gatherer and Farming Landscapes in the Early Holocene of Europe and the Levant, eds. B. Finlayson and G. Warren, pp. 9–22. London: Levant Supplementary Series & CBRL.
 Belfer-Cohen, A. and A. N. Goring-Morris 2013. Breaking the Mold: Phases and Facies in the Natufian of the Mediterranean Zone. In: Natufian Foragers in the Levant. Terminal Pleistocene Social Changes in Western Asia. Eds.O. Bar-Yosef and F.R. Valla. Pp. 544–561. Archaeological Series 19. Ann Arbor: International Monographs in Prehistory.




קישורים חיצוניים


 Anna Belfer-Cohen's page at the Hebrew University of Jerusalem
 Anna Belfer-Cohen publications indexed by Google Scholar

הערות שוליים

קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:יהודים מווהלין
קטגוריה:עולות בשנות ה-1950
קטגוריה:עולים בשנות ה-1950
קטגוריה:ארכאולוגיות ישראליות
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:ירושלים: אישים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראליות שנולדו ב-1949
קטגוריה:ישראלים שנולדו ב-1949